CELEX: 32017D1014
Language: ro
Date: 2017-06-15 00:00:00
Title: Decizia de punere în aplicare (UE) 2017/1014 a Comisiei din 15 iunie 2017 privind publicarea referințelor standardelor europene EN 13869:2016 privind cerințele pentru brichete referitoare la siguranța copiilor și EN 13209-2:2015 privind port-bebe în Jurnalul Oficial al Uniunii Europene, în temeiul Directivei 2001/95/CE a Parlamentului European și a Consiliului (Text cu relevanță pentru SEE. )

16.6.2017   
            
            
               RO
            
            
               Jurnalul Oficial al Uniunii Europene
            
            
               L 153/36
            
         DECIZIA DE PUNERE ÎN APLICARE (UE) 2017/1014 A COMISIEI
   din 15 iunie 2017
   privind publicarea referințelor standardelor europene EN 13869:2016 privind cerințele pentru brichete referitoare la siguranța copiilor și EN 13209-2:2015 privind port-bebe în Jurnalul Oficial al Uniunii Europene, în temeiul Directivei 2001/95/CE a Parlamentului European și a Consiliului
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 2001/95/CE a Parlamentului European și a Consiliului din 3 decembrie 2001 privind siguranța generală a produselor (1), în special articolul 4 alineatul (2) primul paragraf,
   întrucât:
   
               (1)
            
            
               Articolul 3 alineatul (1) din Directiva 2001/95/CE impune producătorilor obligația de a introduce pe piață numai produse sigure.
            
         
               (2)
            
            
               În conformitate cu articolul 3 alineatul (2) al doilea paragraf din Directiva 2001/95/CE, se presupune că un produs este sigur în privința riscurilor și categoriilor de riscuri acoperite de standardele naționale relevante atunci când este conform cu standardele naționale facultative, care transpun standardele europene, ale căror trimiteri au fost publicate de Comisie în Jurnalul Oficial al Uniunii Europene, în conformitate cu articolul 4 din directiva menționată.
            
         
               (3)
            
            
               În temeiul articolului 4 alineatul (1) din Directiva 2001/95/CE, standardele europene sunt elaborate de organisme de standardizare europene pe baza mandatelor conferite de Comisie.
            
         
               (4)
            
            
               În temeiul articolului 4 alineatul (2) din Directiva 2001/95/CE, Comisia trebuie să publice referințele standardelor respective.
            
         
               (5)
            
            
               La 23 aprilie 2008, Comisia a adoptat Decizia 2008/357/CE (2), iar la 7 iunie 2008 Comisia a acordat Comitetului European de Standardizare (CEN) mandatul M/427 privind cerințele pentru brichete referitoare la siguranța copiilor.
            
         
               (6)
            
            
               Pe baza mandatului M/427, CEN a adoptat standardul EN 13869:2016 „Brichete. Cerințe pentru brichete, referitoare la siguranța copiilor. Cerințe de securitate și metode de încercare”. Standardul EN 13869:2016 corespunde mandatului M/427 și respectă cerința generală de siguranță prevăzută de Directiva 2001/95/CE. Prin urmare, referința acestui standard ar trebui publicată în Jurnalul Oficial al Uniunii Europene.
            
         
               (7)
            
            
               La 16 decembrie 1997, Comisia a acordat CEN și Comitetului European de Standardizare în Electrotehnică (Cenelec) mandatul M/264 privind siguranța articolelor pentru copii.
            
         
               (8)
            
            
               Pe baza mandatului M/264, CEN a adoptat standardul EN 13209-2:2015 „Articole de puericultură. Port-bebe. Cerințe de securitate și metode de încercare. Partea 2: portbebe moale”. Standardul EN 13209-2:2015 corespunde mandatului M/264 și respectă cerința generală de siguranță prevăzută de Directiva 2001/95/CE. Prin urmare, referința acestui standard ar trebui publicată în Jurnalul Oficial al Uniunii Europene.
            
         
               (9)
            
            
               Măsurile prevăzute în prezenta decizie sunt conforme cu avizul comitetului instituit prin Directiva 2001/95/CE,
            
         ADOPTĂ PREZENTA DECIZIE:
   Articolul 1
   Referințele standardelor următoare se publică în seria C a Jurnalului Oficial al Uniunii Europene:
   
               (a)
            
            
               standardul EN 13869:2016 „Brichete. Cerințe pentru brichete, referitoare la securitatea copiilor. Cerințe de securitate și metode de încercare”;
            
         
               (b)
            
            
               standardul EN 13209-2:2015. „Articole de puericultură. Port-bebe. Cerințe de securitate și metode de încercare. Partea 2: port-bebe moale”.
            
         Articolul 2
   Prezenta decizie intră în vigoare în a douăzecea zi de la data publicării în Jurnalul Oficial al Uniunii Europene.
   
      Adoptată la Bruxelles, 15 iunie 2017.
      
         
            Pentru Comisie
         
         
            Președintele
         
         Jean-Claude JUNCKER
      
   
   
      (1)  JO L 11, 15.1.2002, p. 4.
   
      (2)  Decizia 2008/357/CE a Comisiei din 23 aprilie 2008 privind cerințele specifice referitoare la siguranța copiilor care trebuie îndeplinite de standardele europene relative la brichete în temeiul Directivei 2001/95/CE a Parlamentului European și a Consiliului (JO L 120, 7.5.2008, p. 11).